Diari Oficial de la Generalitat Valenciana


Sumari del DOGV 374, del 09-05-1986 (1986/806193)

ORDRE de 21 d'abril de 1986, Conselleria de Cultura, Educació i Ciència, per la qual es desplega, a nivell d'Ensenyaments Basics, el Decret 11/1986 del Consell de la Generalitat Valenciana, que regula els criteris d'admissió d'alumnes en els centres docents no universitaris financats amb fons publics.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   374

Data del DOGV
:   09-05-1986

Secció del DOGV
:   ALTRES DISPOSICIONS

Número del document
:   1986/806193


Data del document
:   21-04-1986

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 21 d'abril de 1986, de la Conselleria de Cultura, Educació i Ciència, per la qual es desplega, a nivell d'Ensenyaments Bàsics, el Decret 11/1986 del Consell de la Generalitat Valenciana, que regula els criteris d'admissió d'alumnes en els centres docents no universitaris finançats amb fons públics.  
El Decret 11/1986 de 10 de febrer del Consell de la Generalitat regula els criteris d'admissió d'alumnes en els centres docents no universitaris finançats amb fons públics.   
La disposició final segona d'aquest decret autoritza la Conselleria de Cultura, Educació i Ciència perquè el desplegue.   
L?article 14 de l'esmentat Decret estableix que, a les localitats on hi haja dos o més centres del mateix nivell educatiu, el Consell Escolar Municipal podrà establir Comissions Municipals d'Escolarització i si escau, Comissions de Districte, i ajornarà la determinació de la composició i les funcions per a una reglamentació posterior.   
Segons que estableix l'article 35 de l'Estatut d'Autonomia de la Comunitat Valenciana, que atribueix a la Generalitat competència plena en la regulació i administració de l'ensenyament, sense perjudici de la que correspon a l'Estat, s'escau de desplegar reglamentàriament el Decret 11/1986 de 10 de febrer.   
En virtut d'això i fent ús de les facultats que em confereix l'article 35 de la Llei de la Generalitat Valenciana de 30 de desembre de 1983 de Govern Valencià,   
ORDENE:   
Primer  
A les localitats on es constituesquen les Comissions Municipals d? Escolarització i les Comissions de Districte a què fa referència l'article 14 del Decret 11/1986 de 10 de febrer, aquestes s'ajustaran en la composició i les funcions al que estableix la present Ordre.   
Segon  
Les Comissions Municipals d'Escolarització estaran integrades almenys per:   
a) El President del Consell Escolar Municipal o persona en qui delegue.   
b) Representants dels diversos sectors del Consell Escolar la designació dels quals correspondrà al President del Consell.   
c) Els Coordinadors de les Comissions de Districte (si n'hi ha) o els Directors dels Centres de la localitat.   
d) En representació de l'Administració Educativa, l? Inspector de Zona o representant designat pel Director dels Serveis Territorials d'Educació.   
Hi farà de Secretari el del Consell Escolar, o si escau, un funcionari municipal.   
Tercer  
1. Són competències de les Comissions Municipals d'Escolarització les següents:   
a) Coordinar l'actuació de les Comissions de Districte.   
b) Proposar al Consell Escolar perquè aquest eleve als Serveis Territorials d'Educació per a l'aprovació, els límits dels districtes escolars en aquelles localitats on calga d'establir-los.   
c) Resoldre els problemes d'escolarització que presenten els represntants de les Comissions de Districte o els Consells Escolars dels Centres.   
d) Confrontar les places escolars existents en cada districte amb les demandes i adoptar les mesures adients amb la solució dels problemes que es plantegen.   
e) Analitzar i resoldre en primera instància les reclamacions presentades pels pares davant aquesta Comissió si no hi ha Comissions de Districte.   
f) Informar als Serveis Territorials dels problemes d'escolarització de la localitat proposant-hi les mesures oportunes per solucionar-los.   
2. La convocatòria per a la constitució i posteriors reunions de la Comissió Municipal d'Escolarització serà realitzada pel representant municipal.   
3. De cada reunió de la Comissió Municipal d'Escolarització s'estendrà l'acta corresponent. Se'n remetrà una còpia als Serveis Territorials d'Educació.   
Cuart  
Als municipis on es considere necessari es determinaran districtes escolars. En cada districte escolar es constituirà una Comissió de Districte de què formaran part:   
-Els Directors dels Centres del Districte.   
-Els Presidents de les Associacions de Pares.   
-Un representant de cada una de les Associacions de veïns del Districte, si les havia.   
-Un representant del Consell Escolar Municipal nomenat pel President.   
-L'Inspector d'Educació Bàsica en representació de l'Administració Educativa.   
El Coordinador d'aquesta Comissió serà un dels Directors, elegit per la pròpia Comissió en l'acte de constitució.   
La primera convocatòria la realitzarà un Director designat pel Director dels Serveis Territorials d'Educació.   
Cinqué  
Les Comissions de Districte tindran les competències següents:   
a) Determinar l'àrea d'influència del Centre dins del districte.   
b) Confrontar les sol·licituds per evitar la duplicitat en la petició de places.   
c) Estudiar les sol·licituds de tots els Centres, amb la baremació prèvia i classificades pels Consells Escolars de Centre i atendre els problemesque hi puguen sorgir.   
d) Resoldre les reclamacions presentades pels pares a les llistes d'admesos publicades en els Centres pels Consells Escolars respectius.   
Amb aquesta finalitat, haurà d'especificar-se en les llistes d'admesos que es publiquen en els Centres, que les reclamacions han de dirigir-se al Coordinador de la Comissió de Districte.   
e) Portar a la Comissió Municipal d'Escolarització aquells problemes que no hagen pogut ser resolts en la Comissió de Districte.   
A les localitats en què no es constituesquen Comissions de Districte les funcions d'aquestes seran exercides per la Comissió Municipal d'Escolarització.   
Sisé  
Les Comissions Municipals d'Escolarització i les Comissions de Districte hauran de constituir-se abans del dia 13 de maig.   
Seté  
Les Comissions Municipals confeccionaran una relació dels Col·legis que integren el districte a efectes de matriculació i dels Col·legis de la localitat o de cada districte escolar que han aprovat el pla d'ensenyament en valencià que es publicarà en tots els Centres abans del dia 15 de maig.   
Vuité  
Les Comissions de Districte determinaran, abans del dia 16 de maig, l'àrea d'influència de cada centre per tal de realitzar la baremació de les sol·licituds. L'esmentada determinació de l'àrea d'influència haurà de ser publicada en tots els Centres del districte.   
Nové  
D'acord amb l'article 3.1. del Decret 11/1986, la continuitat en els diferents cursos d'un mateix nivell educatiu no requereix procés d'admissió excepció feta d'aquells, els pares o tutors dels quals hagen formulat per escrit la corresponent sol·licitud de baixa.   
Deu  
Efectuada la inscripció dels alumnes que queden en el Centre, el Consell Escolar del Centre determinarà el nombre de vacant tenint en compte la relació professor/alumne de 1/35.   
No obstant això, quan les necessitats d'escolarització de la zona ho exigesquen, l'administració podrà determinar una ràtio major.   
Abans del dia 16 de maig, els Directors dels Centres publicaran en el tauler d'anuncis del Centre la convocatòria d'inscripció especificant-hi les vacants per nivells (Annexos I i II).   
Onze  
Les sol·licituds emplenades d'acord amb el model que figura a l'Annex III d'aquesta Ordre, es presentaran en el Centre en què es desitge l'admissió del 19 de maig al 3 de juny, en els horaris que els Consells Escolars establesquen i que hauran de figurar al tauler d'anuncis del Centre.   
A més del Centre en què es presentarà la sol·licitud d'escolarització podran especificar-se a la part posterior de l'imprés i per ordre de preferència, d'altres Centres on desitjaria ser admés en cas que no hi hagués vacants en el centre sol·licitat.   
Dotze  
La baremació de les sol·licituds i la selecció dels sol·licitants l'efectuaran els Consells Escolars de Centre del 4 al 6 de juny, d'acord amb el que estableix el Decret 11/1986 de 10 de febrer del Consell de la Generalitat Valenciana pel qual es regulen els criteris d'admissió d'alumnes en els Centres docents no universitaris.   
Tretze  
Les llistes d'admesos i no admesos es faran públiques el dia 10 de juny. Amb aquesta finalitat s'utilitzaran els documents que s'acompanyen com a Annex IV i Annex V.   
Catorze  
El termini de reclamacions davant les Comissions de Districte o Comissions Municipals d'Escolarització, si les anteriors no existien, serà de l'11 al 13 de juny, les quals hauran de resoldre contestant per escrit als interessats abans del 18 de juny.   
Quinze  
Les Comissions de Districte del 18 al 23 de juny trametran a la Comissió Municipal d'Escolarització, degudament emplenat, l'Annex VI, així com les sol·licituds dels alumnes que no han estat admesos en cap centre per tal que se'ls escolaritze.   
Setze  
Del 19 al 27 de juny, els admesos hauran de formalitzar la matrícula, i es consideraran com a vacants les assignades a aquells alumnes admesos que no l'havien formalitzada dins del termini establert. En aquest cas s'assignaran a aquells que continuen l'ordre de preferència, i si no hi hagués alumnes pendents d'admissió, es consideraran com a places escolars vacants.   
Desset  
Per a formalitzar la matriculació hauran de presentar la documentació següent:   
a) Llibre de família del qual es prendran les dades escaients o la documentació que els substituesca.   
b) Informe mèdico-sanitari on es farà constar que està immunitzat, dácord amb la seua edat, segons les vacunacions reglamentàriament establertes i que no pateix cap malaltia infecto-contagiosa.   
c) Llibre d'Escolaritat degudament diligenciat quan es tracte d'un xiquet amb escolaritat anterior.   
Divuit  
Les Comissions Municipals d'Escolarització hauran de resoldre tots els problemes d'escolarització abans del dia 30 de juny.   
Dinou  
Entre l'1 i el 15 de setembre les Comissions Municipals d'Escolarització celebraran les reunions que calga per tal de resoldre els problemes d?escolarització pendents.   
DISPOSICIONS ADDICIONALS  
Primera  
Podran matricular-se en el primer nivell d'EGB només els alumnes que hagen complert o complesquen 6 anys d'edat fin el 31 de desembre de 1986 (xiquets nascuts en 1980).   
Segona  
Cap alumne no podrà cursar un nivell superior al que els corresponga per la seva edat i seran responsables de les possibles irregularitats els Directors dels Centres en aplicació del que preveu l'OM de 28 d'abril de 1980.   
Tercera  
Els alumnes nascuts els anys 1971 i 1972 que no hagen cursat els vuit anys d'escolaritat obligatòria se'ls prorrogarà automàticament l'escolaritat.   
Si han cursat els vuit anys d'escolaritat obigatòria i no han obtingut el títol de Gradual Escolar, els pares o tutors, una vegada acabades les proves de setembre podran sol·licitar pròrroga d'escolaritat que haurà de ser concedida pels Centres si hi ha places vacants. Si de cos, la adequada escolarització d'aquests alumnes haurà de ser resolta per la Comissió de Districte.   
Quarta  
Si al districte no hi hagués cap centre que tinga aprovat un pla d'ensenyament en valencià, no es tindran en compte els límits del districte a efectes d'escolarització per als alumnes que desitgen rebre l'ensenyament en valencià amb la finalitat de garantir-los el dret que la Llei d'Us i Ensenyament del Valencià hi estableix.   
DISPOSICIONS FINALS  
Primera  
Els Directors dels Serveis Territorials i les Inspeccions d'Educació Bàsica adoptaran les mesures oportunes per a la correcta aplicació d'aquesta Ordre.   
Segona  
Podrà interposar-se recurs contra les llistes d'admesos pels Consells Escolars dels Centres i les solucions donades per les Comissions Municipals d'Escolarització davant el director dels Serveis Territorials d'Educació en el termini de 15 dies a partir de la recepció de la comunicació de les Comissions d'Escolarització.   
València, 21 d'abril de 1986. -El Conseller de Cultura, Educació i Ciència: Cebrià Ciscar i Casaban.   
Veure annex